《贺李观察祷河神降雨》
唐代·耿湋

质明斋祭北风微，驺驭千群拥庙扉。玉帛才敷云淡淡，

笙镛未撤雨霏霏。路边五稼添膏长，河上双旌带湿归。

若出敬亭山下作，何人敢和谢玄晖。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。